Hem passat uns fantàstics dies a l'apartament rural d'en Jordi i n'Andreu. L'apartament és tal i com està descrit a les fotografies. De fet, diria que és encara millor perquè l'entorn és fantàstic. L'apartament està ple de detalls, com ara una finestra 'festejadora' (de les antigues) i la dutxa cau per una 'canaleta' original. I tot i que la calefacció funciona de meravella, la llar de foc li dona un toc molt especial, abans d'anar a dormir. Cuina molt ben equipada.

L'apartament està molt a prop de Banyoles, i es poden fer excursions molt agradables, com ara fer un tomb a l'estany de Banyoles o la ruta de la Puda.

Les recomanacions del Jordi per dinar i sopar també són un encert.

Vaja, que no hem pogut estar millor!